Covid-19-statistieke: 11 nuwe sterftes(Argieffoto: Unsplash) Suid-Afrika het tans 1 596 595 gevalle van Covid-19 nadat nog 1 778 nuwe gevalle bevestig is. Die getal aktiewe gevalle het teen Sondagaand op 25 604 gestaan, sê dr. Zweli Mkhize, minister van gesondheid. Nog 11 sterftes is aangemeld. Hiervan was een in die Oos-Kaap, een in die Vrystaat, agt in Gauteng en een in KwaZulu-Natal. Geen Covid-19-verwante sterftes is in Limpopo, Mpumalanga, Noordwes, die Noord-Kaap of die Wes-Kaap aangemeld nie. Die herstelkoers staan steeds op 95% en tot dusver het 1 516 256 mense van die virus herstel. Net meer as 26 000 Covid-19-toetse is sedert die vorige verslag gedoen en die getal aktiewe gevalle is meer as 25 600.